0512.xml
امریکی منڈیوں میں پاکستانی مصنوعات کیلئے بہتر رسائی کی ضرورت ہے145 مسئلہ کشمیر کے کسی بھی حل کیلئے اقوام متحدہ کی قراردادیں بنیادی حیثیت کی حامل ہیں وزیراعظم محمد نواز شریف کی امریکی سینیٹ کی آرمڈ سروسز کمیٹی کے ارکان سینیٹر ٹم کین اور اینگس کنگ سے گفتگو
اسلام آباد ۔ 13 اکتوبر (اے پی پی) وزیراعظم محمد نواز شریف نے امریکی منڈیوں میں پاکستانی مصنوعات کے لئے بہتر رسائی کی ضرورت پر زور دیتے ہوئے کہا ہے کہ پاک امریکہ باہمی تجارت میں اضافہ کرنا پاکستان کی ترجیح ہے، مسئلہ کشمیر کے کسی بھی حل کیلئے اقوام متحدہ کی قراردادیں بنیادی حیثیت کی حامل ہیں، اقوام متحدہ اس بارے میں اپنی قراردادوں کی پاسداری کو یقینی بنائے۔ انہوں نے یہ بات امریکی سینیٹ کی آرمڈ سروسز کمیٹی کے ارکان سینیٹر ٹم کین اور اینگس کنگ سے پیر کو وزیراعظم ہاؤس میں ملاقات کے دوران کہی۔ وزیراعظم نے بھاشا ڈیم اور داسو ڈیم پر امریکی معاونت کو سراہا۔ انہوں نے امریکی سینیٹرز کو بتایا کہ پاکستان کے معاشی اشاریوں میں بہتری آئی ہے۔ انہوں نے پاکستانی مصنوعات کی امریکی منڈیوں میں بہتر رسائی کی ضرورت پر زور دیا۔ وزیراعظم نے کہا کہ باہمی تجارت میں اضافہ کرنا دوطرفہ تعلقات میں پاکستان کا ترجیحی شعبہ ہے۔ پاک بھارت تعلقات پر گفتگو کرتے ہوئے انہوں نے کہا کہ دونوں ممالک بات چیت کے ذریعے آگے بڑھ سکتے ہیں۔ انہوں نے بھارت کے ساتھ خارجہ سیکرٹری سطح کے مذاکرات کی معطلی پر مایوسی کا اظہار کیا۔ وزیراعظم نے کہا کہ مسئلہ کشمیر کے کسی بھی حل کیلئے اقوام متحدہ کی قراردادیں ہی بنیاد ہونی چاہئیں اور کشمیری عوام کو اس کا حصہ بنایا جائے۔ انہوں نے اقوام متحدہ پر زور دیا کہ وہ اس معاملے پر اپنی قراردادوں کی پاسداری کرے۔ وزیراعظم نے کہا کہ مسئلہ کشمیر کا وہی حل قابل ہو گا جسے پاکستان، بھارت اور کشمیریوں سمیت تمام فریقین کی تائید حاصل ہو۔ وزیراعظم کے مشیر برائے قومی سلامتی و خارجہ سرتاج عزیز، خارجہ سیکرٹری اعزاز احمد چوہدری اور وزیراعظم کے سیکرٹری جاوید اسلم بھی ملاقات میں موجود تھے۔
APP
03.10.14
0512p.xml
مسئلہ کشمیر اقوام متحدہ کی قراردادوں کے مطابق حل ہونا چاہئے،وہی حل قابل قبول ہوگا جس میں پاکستان،بھارت اور کشمیریوں کی مرضی ہو پاک بھارت تعلقات مذاکرات سے بہتر ہونگے،نواز امریکی وفد کی وزیراعظم اور آرمی چیف سے ملاقاتیں،دفتر خارجہ کا دورہ،مشیر خارجہ نے ایل او سی کشیدگی پر موقف سے آگاہ کیا،واقعات پر تحفظات کا اظہار
اسلام آباد،راولپنڈی(نیوز ایجنسیاں) وزیراعظم نواز شریف نےکہاہے کہ مسئلہ کشمیر اقوام متحدہ کی قراردادوں کے مطابق حل ہونا چاہئے،وہی حل قابل قبول ہوگا جس میں پاکستان،بھارت اور کشمیری عوام کی مرضی شامل ہو،امریکہ کے ساتھ تعلقات میں تجارت ہماری ترجیح ہے۔وہ امریکی سینٹ کی آرمڈ سروسز کمیٹی کے ارکان سینیٹر ٹم کین اور اینگس کنگ سے تبادلہ خیال کر رہے تھےجنہوں نے ایوان وزیراعظم میں ان سےملاقات کی۔ملاقات میں پاک امریکہ تعلقات،بھارت کے ساتھ ورکنگ باونڈری اور لائن آف کنٹرول پر فائرنگ اور گولہ بازی کے حالیہ واقعات کے بعد پیدا ہونے والی صورت حال پر بھی تبادلہ خیال کیا گیا۔وزیراعظم نے بھاشااور داسو ڈیم میں امریکی امداد پر شکریہ ادا کیااور کہا کہ تجارت ہماری ترجیح ہے،پاکستانی اشیاکی امریکی منڈیوں تک رسائی ضروری ہے۔وزیراعظم نے پاک بھارت تعلقات کے بارے میں کہا کہ بھارت تعلقات مذاکرات کے ذریعے بہتر بنائے جا سکتے ہیں،دونوں ممالک کے درمیان خارجہ سیکرٹری سطح کے مذاکرات کی منسوخی مایوس کن ہے،پاکستان اور بھارت صرف مذاکرات کے ذریعے آگے بڑھ سکتے ہیں۔مسلہ کشمیر کے حل کیلئےاقوام متحدہ اپنی قراردادوں پر عمل درآمد یقینی بنائے،اقوام متحدہ کو اپنی قراردادوں کا خود احترام کرنا چاہیے۔مسئلہ کشمیر کاوہی حل قابل قبول ہوگا جسےپاکستان،بھارت اور کشمیریوں سمیت تمام فریقین کی تائید حاصل ہو۔دریں اثناوزیراعظم نواز شریف سے پنجاب سے تعلق رکھنے والے مختلف ارکان اسمبلی نے ملاقات کی جس میں ملک کی موجودہ سیاسی صورتحال،جاری ترقیاتی منصوبوں اور آئندہ کی حکمت عملی پر تبادلہ خیال کیا گیا۔دریں اثنا امریکی سینیٹرزنے آرمی چیف جنرل راحیل شریف سے بھی ملاقات کی جس میں باہمی دلچسپی،خطے میں سلامتی کی صورتحال اور دیگر امور پر تبادلہ خیال کیاگیا۔دریں اثنا پاکستان اور امریکہ نےاتفاق کیا ہے کہ دہشت گردی کے مسئلے کے دیرپاحل کیلئے دہشت گردی کی وجوہات کو دور کرنے کی ضرورت ہے۔سینیٹر ٹن کین اور اینگس کنگ پر مشتمل امریکی وفد نے دفترخارجہ کا دورہ کیا اور مشیر خارجہ سرتاج عزیز سے ملاقات کی۔ترجمان دفتر خارجہ تسنیم اسلم کے مطابق سرتاج عزیز نے امریکی وفد کو ایل او ی اور ورکنگ باونڈری پر ہونےوالی کشدگی پر پاکستان کے موقف سے آگاہ کرتے ہوئے شدید تحفظات کا اظہار کیا۔
daily_waqt
04.10.14